MIND KÜLÖNLEGESEK VAGYUNK

A mese elolvasása után beszéljük meg, hogy

- miért voltak különlegesek a mesében az állatok.

- miért látták különlegesnek a labdát.

- ki hogyan értelmezi a bagoly intését: „Először nézzetek magatokra”.

Olvassuk el Máté 7.1-5:

„Ne ítéljetek, hogy ne ítéltessetek. Mert a milyen ítélettel ítéltek, olyannal ítéltettek, és a milyen mértékkel mértek, olyannal mérnek néktek. Miért nézed pedig a szálkát, a mely a te atyádfia szemében van, a gerendát pedig, a mely a te szemedben van, nem veszed észre? Avagy mi módon mondhatod a te atyádfiának: Hadd vessem ki a szálkát a te szemedből; holott ímé, a te szemedben gerenda van? Képmutató, vesd ki előbb a gerendát a te szemedből, és akkor gondolj arra, hogy kivessed a szálkát a te atyádfiának szeméből!”

Magyarázzuk meg, hogyan kapcsolódik a bibliai idézet a meséhez!

Üljünk körbe. Mindenki mondjon valamit, ami miatt szerinte ő különleges (pl. szeret valami, amit mások általában nem szoktak, vagy nem szeret valamit, amit szoktak, nagyon ügyes valamiben stb.) Ha valamelyik gyerek negatívumot mond magáról, kérjük meg a többieket, hogy segítsenek neki valami pozitívat találni.

Beszélgessünk arról, hogy miért jó, hogy mindannyian különbözünk (még az egypetéjű ikrek is), mi lenne, ha egyformák lennének az emberek (klónok).

Ha mindannyian mások vagyunk, vajon miért nehéz mégis az elfogadás?